62022CJ0679_INF
Rozsudok Súdneho dvora (deviata komora) z 29. februára 2024 – Komisia/Írsko (Audiovizuálne mediálne služby)
(vec C‑679/22) (
1
)
„Nesplnenie povinnosti členským štátom – Článok 258 ZFEÚ – Smernica (EÚ) 2018/1808 – Poskytovanie audiovizuálnych mediálnych služieb – Neprebratie a neoznámenie opatrení na prebratie – Článok 260 ods. 3 ZFEÚ – Návrh na uloženie povinnosti zaplatiť paušálnu pokutu a penále“
1.
Akty inštitúcií – Smernice – Vykonanie členskými štátmi – Smernica stanovujúca, že vnútroštátne ustanovenia, ktoré ju preberajú, majú obsahovať odkaz na ňu – Vplyv – Povinnosť členských štátov prijať osobitný akt na prebratie smernice
(Smernica Európskeho parlamentu a Rady 2018/1808, článok 2)
(pozri bod 31)
2.
Žaloba o nesplnenie povinnosti – Rozsudok Súdneho dvora o určení nesplnenia povinnosti – Nesplnenie povinnosti oznámiť opatrenia na prebratie smernice – Peňažné sankcie – Voľná úvaha Súdneho dvora – Kritériá
(Článok 260 ods. 3 ZFEÚ)
(pozri bod 68)
3.
Žaloba o nesplnenie povinnosti – Rozsudok Súdneho dvora o určení nesplnenia povinnosti – Nesplnenie povinnosti oznámiť opatrenia na prebratie smernice – Peňažné sankcie – Paušálna pokuta – Určenie výšky – Kritériá
(Článok 260 ods. 3 ZFEÚ; smernica Európskeho parlamentu a Rady 2018/1808)
(pozri body 70, 72, 72 – 75, 79, 81, 84, 86)
4.
Žaloba o nesplnenie povinnosti – Rozsudok Súdneho dvora o určení nesplnenia povinnosti – Nesplnenie povinnosti oznámiť opatrenia na prebratie smernice – Peňažné sankcie – Penále – Nesplnenie povinnosti, ktoré pretrváva až do posúdenia skutkových okolností Súdnym dvorom – Uloženie platobnej povinnosti – Podmienka – Trvanie nesplnenia povinnosti až do vyhlásenia rozsudku
(Článok 260 ods. 3 ZFEÚ)
(pozri bod 89)
5.
Žaloba o nesplnenie povinnosti – Rozsudok Súdneho dvora o určení nesplnenia povinnosti – Nesplnenie povinnosti oznámiť opatrenia na prebratie smernice – Peňažné sankcie – Penále – Určenie formy a výšky – Voľná úvaha Súdneho dvora – Kritériá
(Článok 260 ods. 3 ZFEÚ)
(pozri body 92, 93, 98)
Výrok
1.
Írsko si tým, že ku dňu uplynutia lehoty stanovenej v odôvodnenom stanovisku neprijalo zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady (EÚ) 2018/1808 zo 14. novembra 2018, ktorou sa mení smernica 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) s ohľadom na meniace sa podmienky na trhu, nesplnilo povinnosti, ktoré mu vyplývajú z článku 2 smernice 2018/1808.
2.
Írsko tým, že ku dňu preskúmania skutkových okolností Súdnym dvorom neprijalo opatrenia potrebné na prebratie ustanovení smernice 2018/1808 do svojho vnútroštátneho práva, a preto ani neoznámilo tieto opatrenia Európskej komisii, naďalej zotrvávalo v situácii, v ktorej si nesplnilo povinnosti.
3.
Írsku sa ukladá povinnosť zaplatiť Európskej komisii:
–
paušálnu pokutu vo výške 2500000 eur,
–
v prípade, že ku dňu vyhlásenia tohto rozsudku nesplnenie povinnosti konštatované v bode 1 výroku pretrváva, denné penále vo výške 10000 eur od tohto dňa až do ukončenia tohto nesplnenia povinnosti zo strany členského štátu.
4.
Írsko znáša svoje vlastné trovy konania a je povinné nahradiť trovy konania, ktoré vznikli Európskej komisii.
(
1
)	Ú. v. EÚ C 45, 6.2.2023.